Vašuokėnai

Vašuokėnai – kaimas Anykščių rajono savivaldybės šiaurėje, 4 km į šiaurės rytus nuo Troškūnų, prie Aukštaitijos siaurojo geležinkelio linijos. Pro kaimą teka Vašuoka (kairysis Viešintos intakas), telkšo Vašuokėnų ežeras. Seniūnaitijos centras. Vakarinėje dalyje išlikęs Vašuokėnų dvaras (buvę savininkai palaidoti Umėnų koplyčioje).

Vašuokėnuose telkšo nedidelis Vašuokėnų ežeras. Taip pat netoliese esančiame nedideliame Meiluškių kaime telkšo Meiluškių ežeras.

 Etimologija 

Vašuokėnai – vandenvardinis vietovardis, kilęs nuo Vašuokos upelio vardo.

 Istorija 

Vašuokėnai (Vašekanskoje) minimi 1559 ir 1593 m. Upytės pavieto teismo aktuose. Nuo XIX a. priklausė Komarams. I pasaulinio karo metais dvaro rūmuose veikė Kauno kunigų seminarija. XX a. veikė Vašuokėnų geležinkelio stotelė.

|}

 Gyventojai 

 Žymūs žmonės 
 Atkeltoje kunigų seminarijoje gyveno jos dėstytojas Maironis (1862–1932).
 kaime gimė skulptorius Antanas Braždys (1939–2022).

 Šaltiniai 

Kategorija:Anykščių rajono savivaldybės gyvenvietės